Návrh komuniké

Vláda na svojom zasadnutí dňa .................. schválila návrh zákona o konflikte záujmov pri výkone funkcií  funkcionárov územnej samosprávy.

Návrh tohto zákona nadväzuje na návrh ústavného zákona o konflikte záujmov. Ich spoločným cieľom je ustanoviť pre volených funkcionárov územnej samosprávy a iné kategórie verejných funkcionárov osobitné povinnosti a obmedzenia, vrátane zákazu výkonu niektorých funkcií, zamestnaní a činností paralelne s výkonom príslušnej verejnej funkcie. 

Tieto povinnosti a obmedzenia by mali zabrániť alebo aspoň výrazne obmedziť vznik situácií,  pri ktorých sa príslušný verejný funkcionár dostane do tzv. konfliktu záujmov, t.j. keď môže sebe alebo jemu blízkym osobám svojim rozhodovaním alebo inými aktivitami súvisiacimi s výkonom verejnej funkcie zabezpečiť osobný prospech na úkor verejného záujmu.